ประชาชนจำนวนมาก ร่วมงานวันดินโลก ประจำปี 2561 ณ พิพิธภัณฑ์เกษตรเฉลิมพระเกียรติ พระบาทสมเด็จพระเจ้าอยู่หัว อำเภอคลองหลวง จังหวัดปทุมธานี
บรรยากาศการจัดงานวันดินโลก ประจำปี 2561 ณ พิพิธภัณฑ์เกษตรเฉลิมพระเกียรติ พระบาทสมเด็จพระเจ้าอยู่หัว อำเภอคลองหลวง จังหวัดปทุมธานี ตลอดช่วงเช้าวันนี้ประชาชนจำนวนมากสนใจเข้าร่วมงานอย่างต่อเนื่อง

บรรยากาศการจัดงานวันดินโลก ประจำปี 2561 ณ พิพิธภัณฑ์เกษตรเฉลิมพระเกียรติ พระบาทสมเด็จพระเจ้าอยู่หัว ภายใต้หัวข้อ "Be the Soiution to Soil Pollution : ร่วมคิดร่วมทำแต่วันนี้ เพื่อปฐพีไร้มลพิษ" จัดโดยกระทรวงเกษตรและสหกรณ์ โดยกรมพัฒนาที่ดิน เพื่อน้อมรำลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร ในเรื่องการจัดการทรัพยากรดินและเชิดชูพระเกียรติยศในฐานะทรงเป็น "นักวิทยาศาสตร์ดิน เพื่อมนุษยธรรม" โดยตลอดช่วงเช้าวันนี้ ซึ่งจัดขึ้นเป็นวันแรก มีประชาชนจำนวนมากทั้งที่มาเป็นกลุ่มครอบครัว กลุ่มนักเรียนและนักศึกษา สนใจเข้าร่วมงานอย่างต่อเนื่องเป็นจำนวนมาก และในช่วงบ่ายวันนี้จะมีพิธีเปิดงานอย่างเป็นทางการโดยรัฐมนตรีว่าการกระทรวงเกษตรและสหกรณ์

นางวาสนา นำโฉนด ผู้ที่มาร่วมงานจากจังหวัดนครราชสีมา เปิดเผยว่า ชื่นชอบเศรษฐกิจพอเพียงและในวันนี้ได้เรียนรู้สิ่งที่เป็นประโยชน์จากนิทรรศการต่างๆ ภายในงาน เนื่องจากครอบครัวจะมีการทำเกษตรสวนผสมในวันข้างหน้าและสามารถนำมาปรับใช้ได้

ในส่วนของภายในงานมีนิทรรศการที่น่าสนใจ คือ นิทรรศการน้อมนำศาสตร์พระราชา พัฒนาที่ดินอย่างยั่งยืน คืนชีวิตให้แก่ดิน คืนความสุขให้แก่เรา นิทรรศการ ดิน น้ำ ป่า ตน และนิทรรศการภูมิปัญญาแห่งแผ่นดิน 4 ภาค รวมทั้งกิจกรรมที่น่าสนใจอื่นๆ อีกเป็นจำนวนมาก และการจำหน่ายสินค้าตลาดนัดเกษตรอินทรีย์คุณภาพ เป็นต้น 
สำหรับผู้ที่สนใจสามารถเข้าร่วมงานได้ระหว่างวันนี้จนถึงวันที่ 7 ธันวาคม 2561 เวลา 8.00 น.-18.00 น. ณ พิพิธภัณฑ์เกษตรเฉลิมพระเกียรติ พระบาทสมเด็จพระเจ้าอยู่หัว อำเภอคลองหลวง จังหวัดปทุมธานี